съгласно Регламент (ЕО) No 2111/2005 приоритетните наземни инспекции ще позволят набавянето на допълнителна информация относно показателите за безопасност на въздушните превозвачи, лицензирани в посочените държави.
 (7)
 ЕААБ също така информира Комисията и Комитета за авиационна безопасност за резултатите от анализа на наземните инспекции, извършени в рамките на програмата за оценка на безопасността на чуждестранни въздухоплавателни средства (SAFA) в съответствие с Регламент (ЕС) No 965/2012 на Комисията (5).
 (8)
 Освен това ЕААБ информира Комисията и Комитета за авиационна безопасност за проектите за техническа помощ, реализирани в държави, спрямо които са предприети мерки или наблюдение по Регламент (ЕО) No 2111/2005. Тя предостави информация за плановете и исканията за допълнителна техническа помощ и сътрудничество, за да се подобри административният и техническият капацитет на органите за гражданско въздухоплаване с оглед съдействие за отстраняване на несъответствията с приложимите международни стандарти за гражданското въздухоплаване. В този контекст държавите членки бяха приканени да отговарят на подобни искания на двустранна основа в сътрудничество с Комисията и ЕААБ. Във връзка с това Комисията подчерта ползата да се предоставя информация на международната авиационна общност — по-специално чрез базата данни на мрежата на ИКАО за сътрудничество и съдействие в областта на безопасността (SCAN) — относно оказваната от Съюза и неговите държави членки техническа помощ за подобряване на безопасността на въздухоплаването в целия свят.
 (9)
 Евроконтрол предостави на Комисията и Комитета за авиационна безопасност актуализирана информация относно състоянието на функцията на SAFA за подаване на алармен сигнал и текущите статистически данни, свързани с предупрежденията за забранените въздушни превозвачи.
 Въздушни превозвачи на Европейския съюз
 (10)
 След като ЕААБ анализира получената информация от проведените наземни инспекции на въздухоплавателни средства на превозвачи от ЕС или от стандартизационни инспекции, извършени от ЕААБ, както и от специалните инспекции и одити, проведени от националните въздухоплавателни органи, редица държави членки приеха принудителни мерки, за които уведомиха Комисията и Комитета за авиационна безопасност. Малта уведоми Комисията и Комитета за авиационна безопасност за някои действия, предприети от нея по отношение на редица малтийски въздушни превозвачи, а Естония докладва относно положението на въздушния превозвач AS Avies. Преди заседанието на Комитета за авиационна безопасност Гърция предостави информация за определени действия, предприети от нея по отношение на редица гръцки въздушни превозвачи.
 (11)
 Държавите членки потвърдиха готовността си да предприемат необходимите действия, ако информацията за безопасността покаже наличието на непосредствени рискове в резултат на неспазването на съответните стандарти за безопасност от страна на въздушни превозвачи на Съюза.
 Въздушни превозвачи от Ботсуана
 (12)
 Органът за гражданско въздухоплаване на Ботсуана (CAAB) с писмо от 27 август 2015 г. предостави информация относно напредъка по справянето със СОБ и други констатации на ИКАО. CAAB показа, че е отбелязал по-нататъшен напредък по отношение на прилагането на международните стандарти за безопасност. Той съдейства с регионалната служба на ИКАО за получаване на допълнителна помощ за справянето със СОБ и други констатации. CAAB приканва ИКАО да проведе координирана мисия за проверка преди края на 2015 г., за да провери дали СОБ са превъзмогнати.
 (13)
 Подобреното прилагане на международните стандарти за безопасност и наличната информация за безопасността не обосновават решение за налагане на забрана